stanford-oval/wikipedia huggingface dataset:
האקציה הגדולה

תושבים מרימים את ידיהם מול חיילים גרמנים בגטו ורשה, במבצע "חיפוש ותשאול" מתוך דו"ח שטרופ להיינריך הימלר
האקציה הגדולה (בגרמנית: Großaktion Warschau, "האקציה הגדולה בוורשה") היה מבצע סודי של הנאצים שהחל ב-22 ביולי 1942 ומטרתו הייתה השמדה המונית של היהודים בגטו ורשה.
המבצע היה חלק ממבצע ריינהרד שבראשו עמד אודילו גלובוצניק והיה אירוע מרכזי בשואת יהודי פולין. היהודים בגטו ורשה הוכו והובלו לאומשלגפלאץ ("כיכר השילוח") בגטו. משם הם נלקחו ברכבות משא למחנה ההשמדה טרבלינקה. המשלוחים הגדולים ביותר של היהודים מגטו ורשה למחנה המוות התרחשו בתשעה באב (23 ביולי) וביום כיפור של אותה השנה (21 בספטמבר).
היסטוריה

גטו ורשה היה הגטו היהודי הגדול ביותר במלחמת העולם השנייה. מעל 400,000 יהודים נדחסו בו בשטח של 3.4 קילומטרים רבועים או 7.2 איש בממוצע לחדר. הכוחות הנאציים ביצעו את מרבית הגירושים ההמוניים של יושבי הגטו, מאזור מרכזי בגטו הסמוך למסילת רכבת (בגרמנית: אומשלגפלאץ, "תחנת שילוח") בין התאריכים 23 ביולי עד 21 בספטמבר 1942. "האקציה הגדולה" (Grossaktion) נוהלה על ידי מפקד האס אס והמשטרה פרדיננד פון סמרן-פרנקנג, מושל מחוז ורשה מאז 1941.
נקודת המפנה בחיי הגטו אירעה ב-18 באפריל 1942 ולוותה בגל חדש של הוצאות המוניות להורג על ידי אנשי האס אס.
"עד לאותו יום, לא משנה עד כמה החיים היו קשים, יושבי הגטו הרגישו שחיי היומיום שלהם, יסודות הקיום שלהם, נתלו על משהו יציב ועמיד...ב-18 באפריל הבסיס עצמו של חיי הגטו נע מתחת לרגליהם של האנשים...כעת כולם כבר הבינו שהגטו עתיד להיחרב, אך איש עדיין לא הבין שכל יושבי הגטו נידונו למוות" - מארק אדלמן.
גירושים

ב-22 ביולי 1942, שטורמבנפיהרר הרמן הפלה כינס ישיבה עם היודנרט (המועצה היהודית של הגטו), והודיע לעומד בראשה אדם צ'רניאקוב על "היישוב מחדש במזרח" (ביטוי תעמולתי שהחדירו הנאצים כדי לשדל יהודים לנסוע אל מחנות ההשמדה, שרובם הוקמו במזרח אירופה). צ'רניאקוב התאבד למחרת, לאחר שהבין את משמעות התוכנית, ואת מקומו תפס מרק ליכטנבאום.
במהלך חודשיים בקיץ של שנת 1942, בין 254,000 ל-265,000 אסירי הגטו, גברים נשים וטף, נשלחו למחנה ההשמדה טרבלינקה, שבו חוסלו מעל ל-300,000 בני אדם.
מספר הנרצחים במבצע מבין יושבי הגטו היה גדול פי חמישה לערך ממספר הנרצחים בעת ולאחר חיסול הגטו באביב של השנה הבאה, כ-50,000 איש במספר.
במשך שמונה שבועות משלוחי היהודים ברכבות לטרבלינקה נמשכו ללא הפסקה: 100 איש בקרון משא לבהמות, בין 5,000 עד 6,000 איש בכל יום ויום ובכללם חולים ויתומים. ד"ר יאנוש קורצ'ק היה על אחת מרכבות אלו באוגוסט 1942. ניתנה לו האפשרות להינצל ממוות בעזרת חברים פולנים ומעריצים, אך הוא בחר להצטרף לילדי בית היתומים שניהל בדרכם האחרונה. עם הגעתם לטרבלינקה, הוצעדו הקורבנות העירומים אל עשרת תאי הגזים שעוצבו כמקלחות. הם נחנקו למוות בקבוצות של 200 איש בעזרת גז רעיל. בספטמבר 1942 נבנו תאי גזים חדשים, ובהם יכלו לחסל 3,000 איש בשעתיים. לאזרחים הפולנים לא ניתנה הרשות להתקרב לשטח המחנה.
אחרי האקציה הגדולה

רבים מהיהודים שנותרו בגטו החליטו להילחם, ורבים מהם קיבלו סיוע מהמחתרת הפולנית. הארגון היהודי הלוחם נוסד באוקטובר 1942 ופעל לחיזוק ההתנגדות כנגד גירושים עתידיים. בראש הארגון עמד מרדכי אנילביץ' והוא רק בן 24. בתקופה זו ארמייה קריובה (מחתרת "צבא המולדת" הפולנית) החלה להבריח כלי נשק, תחמושת ומצרכים לגטו עבור המרד העתידי.
"לא היה ניתן לשנות את סופו הטרגי של הגטו, אך ייתכן שהדרך אליו הייתה שונה תחת מנהיג חזק יותר. אין מקום של ספק שאם המרד בגטו ורשה היה מתרחש בחודשים אוגוסט-ספטמבר 1942, כשעוד היו בו 300,000 יהודים, הגרמנים היו משלמים מחיר גבוה יותר" - דייוויד לנדאו.
פרדיננד פון סמרן-פרנקנג הועמד למשפט צבאי על ידי היינריך הימלר ב-24 באפריל 1943, בגין חוסר יכולתו למנוע ולבלום את המרד. הוא נשלח לקרואטיה ושם חוסל על ידי פרטיזנים ביערות. ליירגן שטרופ הוענק עיטור צלב הברזל מדרגה ראשונה על ידי המפקד העליון של הוורמכט, וילהלם קייטל, עבור "משלחת הרצח" שלו, ולאחר המלחמה הוא נשפט על ידי האמריקאים ונידון למוות. גזר הדין לא יצא אל הפועל; הוא נמסר לרשויות בפולין על מנת לעמוד למשפט חוזר. נגזר עליו פעם נוספת עונש מוות בפולין והוא הוצא להורג ב-8 בספטמבר 1951 בגין פשעי המלחמה שביצע.
טבלת האירועים

| טבלת אירועי האקציה הגדולה |
| --- | --- |
22 ביולי 1942: הגרמנים יחד עם שומרים אוקראינים ולטבים במדי אס אס מקיפים את חומות הגטו.
23 ביולי 1942: אדם צ'רניאקוב מתאבד, לאחר שמספרים לו שצפוי גירוש יומי של 6,000 איש.
23 ביולי 1942: השמדה המונית של יהודים בגז מתחילה במחנה המוות טרבלינקה.
6 באוגוסט 1942: 15,000 יהודים מגורשים מהגטו לטרבלינקה לאחר שהגרמנים "מקצצים" בהקצבת האוכל. אנשים נעמדים בתורים במשך מספר ימים על מנת להשיג לחם. כמות כפולה של רכבות אינן מצליחות לאסוף את כולם.
27-13 באוגוסט 1942: במשך 15 ימים 53,750 יהודים מגורשים לטרבלינקה.
7-6 בספטמבר 1942: יותר מ-1,000 יהודים נרצחים על ידי הנאצים ברחובות הגטו.
21-6 בספטמבר 1942: בשבועיים האחרונים של המבצע 48,000 יהודים נשלחים למותם.
21 בספטמבר 1942: הטרנספורט האחרון הנשלח לטרבלינקה מוורשה יוצא ועליו 2,196 קורבנות. המשלוח כולל את אנשי המשטרה היהודית שהיו מעורבים בגירושים הקודמים ואת בני משפחתם.
30 בספטמבר 1942: יהודים שנשארו כלואים בגטו מתחילים לבנות בונקרים מבוצרים על מנת להגן על עצמם ולפגוע בכוחות הנאצים.
ראו גם

אקציה
לקריאה נוספת

הלל זיידמן, יומן גטו ורשה, תל אביב תש"ו-1946
חוי דרייפוס, גטו ורשה - הסוף, אפריל 1942 - יוני 1943, הוצאת יד ושם, 2018
חיילים נאצים מעמיסים רכבות משא ביהודים באומשלגפלץ, 1942
לוח הגירושים מוורשה לטרבלינקה באקציה הגדולה
לא בשמיים היא

ביהדות, לֹא בַשָּׁמַיִם הִיא הוא ביטוי המבטא את התפיסה כי התורה, על אף שניתנה משמים, והיא מעבר להשגת בני-אנוש, למרות כל זאת היא נתונה לפירושי החכמים המתעמקים בה בהתאם להבנתם. בנוסף הביטוי מלמד על כך שאין להכריע מחלוקות הלכתיות על פי בת קול או נבואה. יש הסוברים כי במקרים מסוימים דווקא אפשר להכריע על פי ידיעה מ'השמים'.
הביטוי משמש כיום כמטבע לשון מליצי במשמעות רחבה יותר: "זה לא בשמים"; כלומר אין הדבר נבצר מיכולת האדם, אם משתדלים מאוד להשיגו.
מקור הביטוי

מקור הביטוי הוא בספר דברים, פרק ל', פסוקים י"א–י"ד:
כִּי הַמִּצְוָה הַזֹּאת, אֲשֶׁר אָנֹכִי מְצַוְּךָ הַיּוֹם לֹא-נִפְלֵאת הִוא מִמְּךָ וְלֹא רְחֹקָה הִוא. לֹא בַשָּׁמַיִם הִוא לֵאמֹר, מִי יַעֲלֶה-לָּנוּ הַשָּׁמַיְמָה וְיִקָּחֶהָ לָּנוּ וְיַשְׁמִעֵנוּ אֹתָהּ וְנַעֲשֶׂנָּה. וְלֹא-מֵעֵבֶר לַיָּם הִוא לֵאמֹר, מִי יַעֲבָר-לָנוּ אֶל-עֵבֶר הַיָּם וְיִקָּחֶהָ לָּנוּ, וְיַשְׁמִעֵנוּ אֹתָהּ וְנַעֲשֶׂנָּה. כִּי-קָרוֹב אֵלֶיךָ הַדָּבָר מְאֹד, בְּפִיךָ וּבִלְבָבְךָ, לַעֲשֹׂתוֹ.
פשוטו של הפסוק מדבר על קלות קיום מצוות התורה (או על קלות התשובה). אולם חז"ל דרשו בפסוק, שכיוון שהתורה כבר אינה נמצאת בשמים, אין אפשרות "לקחת" אותה משם באותות ובמופתים כלשהם, ויש ללמוד את פרטי הלכותיה על פי מסורת הכללים שניתנו בהר סיני.
התייחסויות לביטוי

הביטוי מופיע בספרות חז"ל בכמה הקשרים. אזכור אחד מופיע בהקשר לאגדת תנורו של עכנאי, וקובעת שאין להסתמך על בת קול או כל מסר שמימי אחר בקביעת הלכה, לאחר שניתנה התורה בהר סיני, עם כל הכללים לפסיקת הלכה. כך מופיע בתלמוד בבלי, מסכת בבא מציעא, דף נ"ט, עמוד ב':
חזר [רבי אליעזר] ואמר להם: אם הלכה כמותי מן השמיים יוכיחו... יצתה בת קול ואמרה: מה לכם אצל רבי אליעזר? שהלכה כמותו בכל מקום. עמד רבי יהושע על רגליו ואמר: לא בשמיים היא!
בדרך מליצה אמרו: "לא בשמים היא - לא בגסי הרוח היא מצויה". כלומר, התורה לא שוכנת אצל אנשים יהירים, שמגביהים דעתם עליהם כשמים.
יישום מעשי

הוויכוח ההלכתי בהקשר זה, כלל דעות שונות ביחס ליכולת ההסתמכות על גורמים שאינם טבעיים בפסיקת הלכה. הרמב"ם פסק להלכה את דברי הגמרא שנביא לא יכול לחדש הלכות, והוא מסביר שרק נבואת משה הייתה "נבואה מחוקקת", ולאחריה דבר זה נאסר. קביעה זו התבטאה אף באיסור גורף של כל שימוש בגורמים שאינם רציונליים בקביעת הלכה, כגון שאלת חלום ואף השפעה של ספרות הקבלה.
לעומת זאת היו שתמכו ואף השתמשו בגורמים על-טבעיים שונים בפסיקת הלכה, כך מפורסם הספר "שאלות ותשובות מן השמים" לר' יעקב ממרויש מבעלי התוספות, העוסק בבירור שאלות הלכתיות על ידי שימוש בגורמים על-טבעיים, כדוגמת חלומות, שבעקבותיו התפתח דיון נרחב בנושא. יש טוענים שגם הראב"ד, בר הפלוגתא הגדול של הרמב"ם, לא חשש להסתמך על רוח הקודש בקביעת הלכות.
ראו גם

תנורו של עכנאי
חכם עדיף מנביא
הלכה נבואית
הערות שוליים

↑  לפי רוב הפרשנים במקום, כגון רבינו בחיי בן אשר או מלבי"ם
↑  על פי פירוש הרמב"ן שם וההולכים בעקבותיו (שהוא חולק על הרמב"ם בספר המצוות אם תשובה היא מצווה). והכלי יקר ביאר על פי שתי הדרכים
↑  משנה תורה לרמב"ם, הלכות יסודי התורה, פרק ט', הלכה א'
↑  תלמוד בבלי, מסכת שבת, דף ק"ד, עמוד א'; תלמוד בבלי, מסכת מגילה, דף ב', עמוד ב'
↑  "כך נגלה לי מ'סוד ה' ליראיו'" (השגות ראב"ד על רמב"ם משנה תורה, הלכות בית הבחירה ו יד). "והכל ברור בחבורנו ומקום הניחו לי מן השמים".(השגות ראב"ד על רמב"ם, משנה תורה, הלכות שופר וסוכה ולולב ח ה). אך יש מפרשים שהכוונה לעזר משמים להבין בשכלו.
עביד איניש דינא לנפשיה

| --- | --- |
 תלמוד בבלי:  מסכת בבא קמא, דף כ"ז, עמוד ב'
 משנה תורה:  ספר שופטים, הלכות סנהדרין והעונשין המסורין להם, פרק ב', הלכה י"ב
 
בהלכה ובמשפט העברי, נדונה שאלת הסמכות לעשיית דין עצמית, כלומר שאלת זכותו של אדם ליטול את החוק לידיו ולהשתמש בכוח כדי לשמור על זכויותיו הממוניות והמשפטיות מבלי לפנות לבית הדין, שהוא הגוף הממונה על עשיית הצדק ועל שמירת החוק. בתלמוד ובפוסקים מכונה המושג עביד איניש דינא לנפשיה (בארמית: עושה אדם דין לעצמו).
ככלל, המגמה במשפט העברי היא התנגדות לעשיית דין עצמית, ועשיית הדין היא תפקידו של בית הדין. הדגשת מגמה מגמה זו עולה מתוך דוגמאות רבות בתורה: על "גואל הדם" נאסר להרוג את הרוצח עד שיועמד "לפני העדה למשפט" (במדבר, ל"ה, י"ב); הוריו של בן סורר ומורה נדרשים להביאו "אל זקני עירו ואל שער מקומו" (דברים, כ"א, י"ט) ולא להענישו בעצמם; גם כאשר הופקד פיקדון והשומר טוען שהפיקדון נגנב ממנו, הבעלים-המפקיד נדרש לפנות לבית הדין (שמות, כ"ב, ז'). למרות זאת, חז"ל וההלכה מכירה במקרים מסוימים בזכותו של האדם לעשות את דינו בעצמו, וישנה מחלוקת על היקף הזכות הזו.
הדיון

דין זה מתחלק לשני יישומים מרכזיים: "במקום דאיכא פסידא" – כשיש הפסד מיידי, ו"במקום דליכא פסידא" – כשאין הפסד מיידי וניתן להמתין להכרעת-דין. התלמוד קובע כי במקום שיש הפסד, קיימת הסכמה כי מותר לאדם לעשות דין לעצמו; לדוגמה, אדם שמילא את חצר חברו בכדים, רשאי חברו לשבור אותם כדי לצאת ולהיכנס לחצרו שלו. לעומת זאת במקרה בו אין הפסד מיידי, נחלקו רב יהודה ורב נחמן: לשיטתו של רב נחמן, אף במקרה בו אין הפסד מיידי – אדם עושה דין לעצמו.
הרמב"ם פוסק להלכה כשיטתו של רב נחמן, וכותב: ”יש לאדם לעשות דין לעצמו אם יש בידו כח, הואיל וכדת וכהלכה הוא עושה - אינו חייב לטרוח ולבוא לבית דין, אף על פי שלא היה שם הפסד בנכסיו אילו נתאחר ובא לבית דין, לפיכך אם קבל עליו בעל דינו והביאו לבית דין ודרשו ומצאו שעשה כהלכה ודין אמת דן לעצמו – אין סותרין את דינו” (משנה תורה, הלכות סנהדרין, פרק ב', י"ב).
לעיתים עשיית דין עצמאית מחליפה חוסר-אונים של מערכת אכיפת ההלכה. דוגמה לכך היא פסק ההלכה של הרא"ש, הקובע שאף על פי שבימינו אין דנים דיני קנסות – כגון גנב שאמור לשלם את כפל גנבתו ובימינו ישלם רק את הקרן, אך אם הבעלים לקח בכוח מידי הפושע את הקנס המגיע לו – אין מוציאים מידו.
תוקף הדין ומקור הסמכות

הרב נפתלי צבי יהודה ברלין (הנצי"ב מוולוז'ין) סבור שתוקף הדין הוא מהתורה. לדידו, חז"ל למדו שאין להמית אדם על ידי אדם פרטי (לרבות גואל הדם), אף על פי שהסנהדרין קבעו שהוא רוצח, עד שיעמוד בפני בי"ד אחר למשפט. הנצי"ב מבין מכאן שהחובה להביא את הנאשם בפני בי"ד קיימת דווקא בדיני נפשות ולא בדיני ממונות, ומכאן שבדיני ממונות, במקרים מסוימים, מותר לאדם לעשות דין לעצמו מבלי להביא את המקרה בפני בית הדין.
האחרונים הציעו הצעות שונות באשר למקורה ואופייה של סמכות האדם לעשות דין לעצמו:
לפי הבנה אחת, הניזק העושה דין לעצמו פועל כ"שוטר", המוציא את הדין לפועל, אך אין לו כח של "דיין" לפסוק ולחתוך את הדין. לכן, אם בא גזלן לגזול את ממונו – מותר לו להכותו כדי למנוע את הגזלה. אולם, אם החפץ כבר נגזל, אין לו רשות להוציא אותו בכח, גם אם יש לו עדים, שכן צריך פסק דין של בית דין כדי להוציא נכס מידי המוחזק בו.
לפי דעה אחרת, הניזק יכול לפעול גם כ"דיין", כלומר יש לו סמכות לחתוך את הדין, ומכאן שעשיית דין עצמית תהיה מותרת גם לאחר גזילת החפץ.
לפי הגישה האחרונה, הניזק פועל מכח בית דין והוא משמש מעין "שליח בית דין". כלומר, יש כאן האצלת סמכות מטעם בית הדין לנפגע. האצלת סמכות זו ניתנת להסבר בשתי דרכים שונות: א. מניעה מן החטא: כשם שלבית הדין כוח למנוע מהאדם לעשות איסור, כך לניזק עצמו, כשליח ביה"ד, הזכות למנוע את חבירו מלהזיק לו, מחמת האיסור שבדבר. ב. מניעת הפסד ממון: לנפסד רשות להגן על עצמו ממי שבא לגרום לו נזק.
לפי גישה שלישית, הניזק שואב את הכח לעשיית דין עצמית ישירות מכח בעלותו או מכח זכות הקניין שלו (ולא מכח שליחות בית דין). גישה זו מניחה, שהמשפט מכיר באינסטינקטים בסיסיים של הגנה מיידית של האדם על רכושו. אמנם נדמה שהבעלים פועל לכתחילה בלי סמכות, אך בדיעבד יינתן למעשיו הכשר ותוקף, אם פעל בתחום שהוא יכול לפעול בו.
ראו גם

עשיית דין עצמית במשפט העברי
הערות שוליים

↑  מיכאל ויגודה, "עשיית דין עצמית", משפטי ארץ א – דין דיין ודיון (תשס"ב), עמוד 164.
↑  תלמוד בבלי, מסכת בבא קמא, דף כ"ז, עמוד ב'.
↑  פסקי הרא"ש על מסכת בבא קמא,פרק א' סימן כ'.
↑  הוא לומד זאת משאילתות דרב אחאי, על הפסוק "משפט אחד יהיה לכם ולגר..". כוונת הדברים היא שאף על פי שהרכב בית דין מסוים ראה את פלוני מבצע פשע, הוא משמש במקרה זה כ"עד" ו"אין עד נעשה דיין" ולכן יש צורך בכך שישב בית דין אחר וידון בעניינו
↑  הרב נפתלי יהודה צבי ברלין, העמק שאלה על שאילתות דרב אחאי, בראשית ב א באתר ספריא
↑  בהתאמה לדעת המאירי, בית הבחירה, בבא קמא כז ע"ב
↑  אביטן, העושה דין לעצמו, 56 בשם שנת יעב"ץ (חו"מ סימן ג') ובשם הרב ישראל זאב גוסטמן (קונטרסי שיעורים, בבא קמא, שיעור ט"ו (עמוד 269–290).
↑  הרב יצחק לנזובסקי, "לקיחת מוצר מהחנות ללא ידיעת המוכר במקרה של מקח טעות או גביית תשלום כפול", עלון המשפט, עמ' 6.
↑  רפאל יעקבי, "עשיית דין עצמי", פרשת השבוע ברוח המשפט פרשת פנחס, גיליון מס 130.
| המשפט העברי |
| --- | --- | --- |
| בית דין והדיינים | סמיכת זקנים • ערכאות של גויים • איגרות בית דין • איסור הטיית משפט • איסור שוחד • כבוד הבריות במשפט העברי |  |
| סדר הדין | לא תגורו מפני איש • בצדק תשפוט עמיתך • דרישה וחקירה • דין מרומה • אנן סהדי |  |
| תובע ונתבע | כתב סירוב • הודאת בעל דין |  |
| דיני ראיות | עדות • כיוון שהגיד שוב אינו חוזר ומגיד • עדים זוממים • פסולי עדות • לא תישא שמע שווא • אין עד נעשה דיין • נמצא אחד קרוב או פסול • שטר • סימנים • קול |  |
| דיני טענות | טענת ברי • ברי ושמא • ספק וודאי • קים לי • מרא קמא • כופר הכל • מודה במקצת • מיגו  • טענו חיטין והודה לו בשעורין • טוען וחוזר וטוען • הוחזק כפרן |  |
| פסק בית דין | הכרעת רוב בדיינים • המוציא מחברו עליו הראיה • יחלוקו • יהא מונח עד שיבוא אליהו • כל דאלים גבר • שודא דדייני • פשרה • עביד איניש דינא לנפשיה • הפקר בית דין הפקר • חזקת ממון • תפיסה • גוד או איגוד |  |
2019 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2019  באסטרונאוטיקה |  |
< · 2017 · 2018 — 2019 — 2020 · 2021 · >  פורטל מדעי החלל
בערך זה מצוינים אירועים בולטים שהתרחשו במהלך שנת 2019 ונוגעים לתחום האסטרונאוטיקה.
אירועים בולטים

במהלך השנה בוצעו 102 שיגורים, מהם 34 (33.3%) על ידי סין
1 בינואר – הגשושית ניו הורייזונס חלפה בקרבת 2014 MU69  (שלימים נקרא 486958 ארוקות'), הנמצא בחגורת קויפר, בדרכה אל מחוץ למערכת השמש.
21 בפברואר – הגשושית "בראשית" של SpaceIL, משימתה הראשונה של ישראל לירח, שוגרה לחלל.
21 בפברואר - גשושית היאבוסה 2 לקחה דגימות מקרקעית האסטרואיד ובהמשך המריאה בחזרה לכדור הארץ
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 14 במרץ  19:14:08 UTC | רוסיה סויוז MS-12 | אלכסיי אובצ'ינין ארצות הברית ניק הייג  ארצות הברית כריסטינה קוק | 3 באוקטובר  10:59 UTC | אלכסיי אובצ'ינין  ארצות הברית ניק הייג  איחוד האמירויות הערביות הזאע אל-מנסורי | 202 יממות | חיבור לתחנת החלל הבינלאומית עם חברי משלחת מס' 59/60, חללית חרום |
| 20 ביולי  16:28 UTC | רוסיה סויוז MS-13 | אלכסנדר סקבורצוב איטליה לוקה פרמיטנו  ארצות הברית אנדרו מורגן | 6 בפברואר 2020  09:13 UTC | אלכסנדר סקבורצוב  איטליה לוקה פרמיטנו  ארצות הברית כריסטינה קוק | 202 יממות | חיבור לתחנת החלל הבינלאומית עם חברי משלחת מס' 60/61, חללית חרום |
| 25 בספטמבר  13:57:42 UTC | רוסיה סויוז MS-15 | אולג סקריפוצ'קה ארצות הברית ג'סיקה מאיר  איחוד האמירויות הערביות הזאע אל-מנסורי | 17 באפריל 2020  05:16:43 UTC | אולג סקריפוצ'קה  ארצות הברית ג'סיקה מאיר  ארצות הברית אנדרו מורגן | 205 יממות | חיבור לתחנת החלל הבינלאומית עם חברי משלחת מס' 61/62, חללית חרום |
פירוט לוויינים בשיגור עם מספר רב של לוויינים > לוויינים ששוגרו על חללית מטען Cygnus CRS NG-11 ב-17 באפריל

השיגור בוצע מכן שיגור LS-41 בנמל החלל קייפ קנוורל בעזרת משגר אנטארס. חלק מהלוויינים שוחררו למסלול עוד בזמן פעילות השלב השני של המשגר. יתר הלוויינים שוחררו על ידי משלחת מס' 59 לתחנת החלל הבין-לאומית, משלחת מס' 60 ובחלקו מחללית מטען לאחר ניתוקה מתחנת החלל. הם היו שייכים לפרויקטים שונים.
| 0 | 1 | 2 | 3 |
| --- | --- | --- | --- |
| לווין | NSSDC ID | משקל, ק"ג | הערות |
| ארצות הברית Kenobi ‏ | 2019-022A | 1 | מכשיר לבדיקת חללית. שוחרר מחללית לאחר ניתוקה מתחנת החלל ב-17 בספטמבר |
| ארצות הברית AeroCube 10A ארצות הברית AeroCube 10B ‏ | 2019-022C 2019-022D | 1 | ניסוי טכנולוגיה. שוחרר למסלול ב-8 באוגוסט |
| ארצות הברית SASSI2‏ | 2019-022  | 4 | לוויין סטודנטים. שוחרר למסלול ב-17 באפריל במהלך שיגור |
| ארצות הברית 12 לוויינים ThinSat-1‏ | 2019-022  | 4 | לוויין סטודנטים. שוחררו למסלול ב-17 באפריל במהלך שיגור |
| ארצות הברית VCC A ארצות הברית VCC B ארצות הברית VCC B‏ | 1998067QN 1998067QR 1998067QS | 1 | בדיקת השפעת האטמוספירה על ירידת הלוויינים מהמסלול. שוחרר למסלול ב-3 ביולי אך קשר איתם לא נוצר. |
| יפן Uguisu (Bird JPN)‏ | 1998067QG | 1 | חלק של תוכנית בירדס/שלב 3, שוחרר למסלול ב-17 ביוני |
| סרי לנקה Raavana 1 (Bird LKA)‏ | 1998067QF | 1 | חלק של תוכנית בירדס/שלב 3, שוחרר למסלול ב-17 ביוני |
| סינגפור SpooQy 1‏ | 1998067QH | 1 | ניסוי טכנולוגיה שוחרר למסלול ב-17 ביוני |
| נפאל NepaliSat 1 (Bird NPL)‏ | 1998067QE | 1 | חלק של תוכנית בירדס/שלב 3, שוחרר למסלול ב-17 ביוני |
| בריטניה IOD-GEMS (IOD 1) ‏ | 1998067QK | 4 | חלק של פרויקט QB50 לחקר אטמוספירה. שוחרר למסלול ב-3 ביולי |
| פולין Światowid ‏ | 1998067QL | 2 | לוויין חישה מרחוק. שוחרר למסלול ב-3 ביולי |
| פולין KrakSat ‏ | 1998067QM | 1 | ניסוי טכנולוגיה. שוחרר למסלול ב-3 ביולי |
| צרפת EntrySat ‏ | 1998067QP | 4 | חקר אקלים. שוחרר למסלול ב-3 ביולי |
פירוט לוויינים בשיגור עם מספר רב של לוויינים > לוויינים ששוגרו ב-25 ביוני

השיגור בוצע מכן שיגור LC-39A בנמל החלל קייפ קנוורל בעזרת משגר פאלקון כבד. שוגרו 26 לוויינים.
| 0 | 1 | 2 | 3 |
| --- | --- | --- | --- |
| לווין | NSSDC ID | משקל, ק"ג | הערות |
| ארצות הברית Prox 1 ‏ | 2019-036A | 71 | ניסוי טכנולוגיה |
| ארצות הברית NPSat1 ‏ | 2019-036B | 86 | ניסוי טכנולוגיה |
| ארצות הברית OTB 1 ‏ | 2019-036C | 138 | ביצוע ניסויים |
| ארצות הברית GPIM ‏ | 2019-036D | 180 | ניסוי טכנולוגיה מדחף |
| ארצות הברית DSX ‏ | 2019-036F | 600 | ניסוי טכנולוגיה טלסקופ |
| ארצות הברית TEPCE 1/TEPCE 2 ‏ | 2019-036H | 1.5 | זוג לוויינים לניסוי טכנולוגיה |
| ארצות הברית FalconSat 7 ‏ | 2019-036J | 5 | ניסוי טכנולוגיה של אקדמיית חיל האוויר של ארצות הברית |
| ארצות הברית Oculus-ASR ‏ | 2019-036K | 70 | לוויין סטודנטים |
| ארצות הברית ARMADILLO ‏ | 2019-036P | 4 | לוויין סטודנטים |
| ארצות הברית PSat 2/Navy-OSCAR 104 ‏ | 2019-036R | 2 | לוויין סטודנטים וחובבות רדיו מסוג OSCAR |
| ארצות הברית Navy-OSCAR 104/BRICSat 2 ‏ | 2019-036S | 1 | ניסוי טכנולוגיה וחובבות רדיו מסוג OSCAR |
| ארצות הברית CP 9 ‏ | 2019-036X | 2 | ניסוי טכנולוגיה |
| ארצות הברית StangSat ‏ | 2019-036Y | 1 | לוויין סטודנטים |
| ארצות הברית E-TBEx A ארצות הברית E-TBEx B ‏ | 2019-036T 2019-036W | 4*2 | ניסוי תקשורת |
| ארצות הברית Prometheus Mass Model ‏ | 2019-036Z | 1.35 | דגם |
| ארצות הברית Prometheus 2.6 ‏ | 2019-036AB | 1.35 | ניסוי טכנולוגיה |
| ארצות הברית LightSail 2 ‏ | 2019-036AC | 5 | ניסוי טכנולוגיה |
| ארצות הבריתטאיוואן FORMOSAT 7A ארצות הבריתטאיוואן FORMOSAT 7B ארצות הבריתטאיוואן FORMOSAT 7C  ארצות הבריתטאיוואן FORMOSAT 7D ארצות הבריתטאיוואן FORMOSAT 7E ארצות הבריתטאיוואן FORMOSAT 7F ‏ | 2019-036L  2019-036N 2019-036E 2019-036M 2019-036V 2019-036Q | 278*7 | מדידות באטמוספירה ויונוספירה  חלק של סדרה פורמוסט |
פירוט לוויינים בשיגור עם מספר רב של לוויינים > לוויינים ששוגרו ב-5 ביולי

השיגור בוצע מכן שיגור 1S בקוסמודרום ווסטוצ'ני בעזרת משגר סויוס 2.1B. שוגרו 32 לוויינים.
| 0 | 1 | 2 | 3 |
| --- | --- | --- | --- |
| לווין | NSSDC ID | משקל, ק"ג | הערות |
| רוסיה מטאור M 2-2 ‏ | 2019-038A | 2,750 | לוויין מזג אוויר מסדרה מטאור |
| אקוודור UTE-Ecuador ‏ | 2019-038B | 4 | לוויין סטודנטים |
| פינלנד ICEYE X5  פינלנד ICEYE X4 ‏ | 2019-038C  2019-038D |  | לווייני חישה מרחוק של חברת ICEYE |
| ישראל NSLSat 1‏ | 2019-038E |  | לוויין סטודנטים |
| תאילנד JAISAT 1‏ | 2019-038F |  | לוויין חובבות רדיו |
| רוסיה VDNH-80‏ | 2019-038G |  | לוויין סטודנטים |
| גרמניה D-Star One LightSat‏ | 2019-038H | 4 | ניסוי טכנולוגיה |
| רוסיה AmGU 1‏ | 2019-038J | 9 | ניסוי טכנולוגיה |
| צרפת MTCube‏ | 2019-038K | 1 | ניסוי טכנולוגיה |
| אסטוניה TTÜ101‏ | 2019-038M | 1 | לוויין סטודנטים |
| גרמניה MOVE 2‏ | 2019-038N | 1 | לוויין סטודנטים |
| גרמניה DoT 1‏ | 2019-038P | 20 | ניסוי טכנולוגיה |
| גרמניה SONATE‏ | 2019-038Q |  | לוויין סטודנטים |
| שוודיה SEAM 2.0‏ | 2019-038R | 4 | חקר יונוספירה |
| רוסיה Sokrat‏ | 2019-038U |  | לוויין סטודנטים |
| גרמניה Momentus X1‏ | 2019-038Y |  | ניסוי טכנולוגיה |
| גרמניה Lucky-7‏ | 2019-038W | 1 | ניסוי טכנולוגיה |
| גרמניה D-Star One EXOCONNECT‏ | 2019-038AA | 4 | ניסוי טכנולוגיה |
| גרמניה 5 לווייני BeeSat‏ | 2019-038AC | 1 | לווייני סטודנטים |
| גרמניה CarboNIX‏ | 2019-038AE | 1 | ניסוי טכנולוגיה |
| ארצות הברית 8 לווייני Lemur-2‏ | 2019-038S | 4 | לווייני חישה מרחוק של חברת Spire Global |
פירוט לוויינים בשיגור עם מספר רב של לוויינים > לוויינים ששוגרו על חללית מטען Cygnus CRS NG-12 ב-2 בנובמבר

השיגור בוצע מכן שיגור LA-0A בנמל החלל האזורי המרכז-אטלנטי בעזרת משגר אנטארס. בחללית היו 13 לויינים שחלקם הועברו לתחנת החלל ושוחררו למסלול על ידי צוות התחנה וחלקם שוחררו למסלול ישירות מחללית מטען לאחר ניתוקה מתחנת החלל.
| 0 | 1 | 2 | 3 |
| --- | --- | --- | --- |
| לווין | NSSDC ID | משקל, ק"ג | הערות |
| ארצות הברית Orbital Factory 2 ‏ | 2019-071C | 1 | ניסוי טכנולוגיה. שוחרר למסלול ב-31 בינואר לאחר ניתוק מתחנת החלל |
| ארצות הברית AeroCube 14A ארצות הברית AeroCube 14B  ‏ | 2019-071D 2019-071F | 3.5*2 | ניסוי טכנולוגיה. שוחררו למסלול ב-31 בינואר לאחר ניתוק מתחנת החלל |
| ארצות הברית SwampSat 2 ‏ | 2019-071E |  | ניסוי טכנולוגיה. שוחרר למסלול ב-31 בינואר לאחר ניתוק מתחנת החלל |
| ארצות הברית AeroCube 15A ארצות הברית AeroCube 15B  ‏ | 2019-071H 2019-071G | 3.7*2 | ניסוי טכנולוגיה. שוחררו למסלול ב-31 בינואר לאחר ניתוק מתחנת החלל |
| ארצות הברית OSCAR 107/HuskySat 1 ‏ | 2019-071J |  | ניסוי טכנולוגיה וחובבות רדיו מסוג OSCAR שוחרר למסלול ב-31 בינואר לאחר ניתוק מתחנת החלל |
| ארצות הברית STPSat 4 ‏ | 1998067QY |  | ניסוי טכנולוגיה. שוחרר למסלול ב-29 בינואר על ידי משלחת מס' 61 |
| ארצות הברית HARP ‏ | 1998067QZ |  | חקר אטמוספירה. שוחרר ב-19 בפברואר 2020 על ידי משלחת מס ' 62 |
| ארצות הברית SOCRATES ‏ | 1998067RA | 4 | ניסוי טכנולוגיה. שוחרר ב-19 בפברואר 2020. |
| ארצות הברית Phoenix ‏ | 1998067RB |  | ניסוי טכנולוגיה. שוחרר ב-19 בפברואר 2020. |
| ארצות הברית Argus 02 ‏ | 1998067RC | 1 | ניסוי טכנולוגיה. שוחרר ב-19 בפברואר 2020. |
| ארצות הברית RadSat-u ‏ | 1998067RF | 4 | ניסוי טכנולוגיה. שוחרר ב-19 בפברואר 2020. |
פירוט לוויינים בשיגור עם מספר רב של לוויינים > לוויינים ששוגרו על חללית מטען Dragon CRS-19 ב-5 בדצמבר

השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. שוגרו 12 לוויינים.
| 0 | 1 | 2 | 3 |
| --- | --- | --- | --- |
| לווין | NSSDC ID | משקל, ק"ג | הערות |
| יפן HISUI ‏ | 2019-071 | 500 | לוויין חישה מרחוק |
| ארצות הברית VPM ‏ | 2019-071K | 8 | חקר מגנטוספירה. הועבר לחללית מטען סיגנוס/משימה "Cygnus CRS NG-12" ושוחרר ב-1 בפברואר אחרי ניתוק מתחנת החלל. |
| ארצות הברית CIRiS ‏ | 2019-071L | 6 | לוויין ניסוי טכנולוגיה. הועבר לחללית מטען סיגנוס/משימה "Cygnus CRS NG-12" ושוחרר ב-1 בפברואר אחרי ניתוק מתחנת החלל. |
| ארצות הברית MakerSat 1 ‏ | 2019-071M | 1 | לוויין ניסוי טכנולוגיה. הועבר לחללית מטען סיגנוס/משימה "Cygnus CRS NG-12" ושוחרר ב-1 בפברואר אחרי ניתוק מתחנת החלל. |
| ארצות הברית EdgeCube ‏ | 2019-071N | 1 | לוויין ניסוי טכנולוגיה. הועבר לחללית מטען סיגנוס/משימה "Cygnus CRS NG-12" ושוחרר ב-1 בפברואר אחרי ניתוק מתחנת החלל. |
| ארצות הברית MiniCarb ‏ | 2019-071P |  | לוויין ניסוי טכנולוגיה. הועבר לחללית מטען סיגנוס/משימה "Cygnus CRS NG-12" ושוחרר ב-1 בפברואר אחרי ניתוק מתחנת החלל. |
| ארצות הברית ORCA 2 ‏ | 2019-071Q |  | לוויין ניסוי טכנולוגיה שוחרר למסלול ב-29 בדצמבר על ידי משלחת מס' 61 |
| ארצות הברית ORCA 8 ‏ | 2019-071R |  | לוויין ניסוי טכנולוגיה שוחרר למסלול ב-29 בדצמבר על ידי משלחת מס' 61 |
| ארצות הברית CryoCube 1 ‏ | 1998067RD |  | ניסוי טכנולוגיה. שוחרר למסלול ב-19 בפברואר על ידי משלחת מס' 62 |
| ארצות הבריתמקסיקו AztechSat 1 ‏ | 1998067RE | 1 | ניסוי טכנולוגיה. שוחרר למסלול ב-19 בפברואר על ידי משלחת מס' 62 |
| ארצות הברית SORTIE ‏ | 1998067RH | 8 | חקר יונוספירה. שוחרר למסלול ב-19 בפברואר על ידי משלחת מס' 62 |
| בלגיה QARMAN ‏ | 1998067RG | 4 | ניסוי טכנולוגיה. שוחרר למסלול ב-19 בפברואר על ידי משלחת מס' 62 |